ประหยัด
โดย...ทีมข่าวการเงิน
5 มิ.ย. 2555

โดย...ทีมข่าวการเงิน
จบไปแล้วสำหรับงาน เวิลด์ อีโคโนมิก ฟอรัม ออน อีส เอเชีย หรือ WEF ที่ไทยเป็นเจ้าภาพจัดการประชุมในปีนี้ ไม่ว่าผู้บริหารหน่วยงานเศรษฐกิจและธุรกิจสำคัญรวมถึงผู้นำประเทศต่างๆ มากันเพียบ แต่หลายคนยังไม่หายสงสัย ทำไมไม่เห็นเงา ประสาร ไตรรัตน์วรกุล ผู้ว่าการแบงก์ชาติเลย ทั้งที่มีการพูดถึงการร่วมมือทางด้านเศรษฐกิจ
เมื่อกระจิบข่าวถามผู้ว่าการแบงก์ชาติว่าทำไมไม่ได้รับเชิญจากรัฐบาล อาจารย์ประสาร แจกแจงทันควันว่า “อ๋อ! เวทีนี้ การพูดคุยจะมีโจทย์ที่หลากหลาย ไม่ใช่เฉพาะปัญหาการเงิน และอีกอย่างติดงานต้องไปกินข้าวมื้อเย็นที่สถานทูตสวิตเซอร์แลนด์ ซึ่งเขาเชิญหลายคน มีคุณอองซานซูจีด้วยนะ”
ยัง ยังไม่จบ อาจารย์ประสารบอกว่า ค่าใช้จ่ายสัมมนามันแพงนะ อย่างตอนที่ยังทำงานอยู่ที่แบงก์กสิกรไทย มีสัมมนาฯ WEF ที่ต้าเหลียนประเทศจีน 2 วัน ค่าใช้จ่าย 8,000 เหรียญสหรัฐ หรือประมาณ 2.4 แสนบาท นี้ขนาดเขาลดราคาให้ครึ่งหนึ่งเหลือ 4,000 เหรียญสหรัฐ แถมต้องจ่ายค่าสมาชิกอีกปีละ 8 ล้านบาท เพราะงั้นค่าใช้จ่ายมันสูง
สรุปคือรัฐบาลประหยัดว่างั้นเถอะ !!!